### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

[adresse] skal til enhver tid sikre borgerne a) god service, b) et højt fagligt niveau og c) mulighed for at efterprøve om borgerne modtager den rette hjælp og det rette tilbud. For at dette skal lykkes er det vigtigt at borgerne og de pårørende er tæt på beslutningerne.

Borgernes mulighed for at vælge deres egne løsninger i kraft af frit valg skal kombineres med en betydelig brugerinddragelse i ældreplejen, gennem bestyrelser og via borgerpaneler m.m.

**Eventuelle input til hvem, hvad, hvordan og hvor mange ressourcer**

For at styrke beboer-pårørende samarbejdet foreslår Venstre i [adresse] at forvaltningen starter ud med at invitere til et lokalt Ældretopmøde under overskriften: ”Værdighed og medbestemmelse i ældreplejen”. Konferencen skal sætte retning for arbejdet i de mange lokale bestyrelser og til denne konference foreslår vi at der bl.a. inviteres følgende organisationer m.m.:  ÆldreSagen, Alzheimerforeningen, Ældrerådet, DSR og FOA.

Sammen med forvaltningen, politikerne i [adresse] og øvrige interessenter skal der her skabes fundamentet for [adresse] bedste ældrepleje. Vi ønsker at der bl.a. sættes fokus ledelse, kultur på arbejdspladsen og faglighed.

Kontaktperson fra partiet: Mogens Christensen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.